open-index/open-wikipedia-markdown huggingface dataset:
Jeff Jakaitis

**Jeff Jakaitis** (født 9. juni 1983 i Rochester i Minnesota) er en amerikansk ishockeymålvakt som spiller for den norske klubben .

## Karriere
### Amatør
Jakaitis spilte college hockey for Lake Superior State University i CCHA og ble først tatt ut All-CCHA First Team etter 2005/06-sesongen, deretter All-CCHA Second Team etter 2006/07-sesongen.

### Proff
Jakaitis startet sin profesjonelle karriere med Columbia Inferno som han spilte 36 kamper for i ECHL under 2007/08-sesongen. Påfølgende sesong signerte han for Charlotte Checkers og spilte 47 kamper samt én kamp for Portland Pirates.

I 2009 flyttet Jakaitis til Italia hvor han signerte for Pustertal Wölfe og spilte 39 kamper i Serie A.

Etter én sesong i Italia returnerte Jakaitis til Nord-Amerika og signerte for Dayton Gems. Etter 42 kamper for Gems under 2010/11-sesongen, samt låneopphold i Worcester Sharks og Portland Pirates, signerte han for Rochester Americans foran 2011/12-sesongen. Han fikk ingen kamper for Americans ettersom han ble overført til Gwinett Gladiators i ECHL, hvor han spilte 26 kamper og ble kåret til årets målvakt i ligaen.

Jakaitis startet 2012/13-sesongen uten arbeidsgiver, men signerte for South Carolina Stingrays i desember 2012.

17. august 2015 forlot han Stingrays etter tre sesonger, til fordel for GET-ligaklubben .

## Meritter
* All-CCHA First Team, 2005/06
* All-CCHA Second Team, 2006/07
* Årets målvakt i ECHL, 2011/12
* All-ECHL First Team, 2013/14
* All-ECHL First Team, 2014/15
* Årets målvakt i ECHL, 2014/15
* MVP i ECHL, 2014/15

## Referanser


## Eksterne lenker
*
Eat the Heat

***Eat the Heat*** er det tyske heavy metal-bandet Accepts åttende album og det første uten vokalisten Udo Dirkschneider. Amerikaneren David Reece var hentet inn etter en lang runde med auditions etter at Dirkschneider valgte å skille lag med Accept for å starte sitt eget band U.D.O. Låtene på *Eat the Heat* er kreditert bandet og Deaffy (pseudonym for bandets manager Gaby Hauke, som senere giftet seg med gitaristen og skiftet navn til Gaby Hoffmann).

Albumet nådde 19.-plass og var å finne i to uker på VG-lista i 1989, mens singelen «Generation Clash» ikke fikk noen plassering i Norge. Accept spilte inn en ny versjon av låten med Dirkschneider på vokal og ny tekst for albumet *Death Row* (1994).

Accept ga seg forholdsvis snart etter denne utgivelsen, både på grunn av manglende kommersiell suksess og på grunn av uoverensstemmelser mellom Reece og resten av bandet.

Albumet kom ut med forskjellige omslag i Europa og USA, og med forskjellige bonusspor på diverse utgaver.

## Sporliste
### Ordinære spor
#«X-T-C» – 4:26
#«Generation Clash» – 6:26
#«Chain Reaction» – 4:42
#«Love Sensation» – 4:43
#«Turn the Wheel» – 5:24
#«Prisoner» – 4:50
#«Mistreated» – 8:51
#«Stand 4 What U R» – 4:05
#«Hellhammer» – 5:30
#«D-Train» – 4:27

### Bonusspor
#«I Can't Believe in You» – 4:50
#«Break the Ice» – 4:14

## Medvirkende
*David Reece – Vokal
*Wolf Hoffmann – Gitar
*Jim Stacey – Gitar
*Peter Baltes – Bass
*Stefan Kaufmann – Trommer

## Referanser
Hans Christian Harbou

**Hans Christian Harbou** (født 169?, død 16. april 1763 i Trondheim) var en dansk-norsk offiser.

Han var sønn av kaptein ved 1. Akershusiske infanteriregiment, Otto Harbou (født 17. mai 1659, død 8. juli 1723) og Sophie Kirstine f. Knoph. Han eide en del av Gravdal og Holt skog på grensen av Eiker skoger og Hoff. Han bodde i 1747 på Råen i Øvre Eiker. 

Harbou var sersjant  ved Den Kongelige Livgarde fra 1709 til 1712, gjorde som frivillig løytnantstjeneste ved 2. Trondhjemske infanteriregiment (oberst Vincents Buddes) under felttoget i Pommern 1714 og i Norge 1716, ansatt som generaladjutant-løytnant hos generalmajor Jens Maltesen Sehested 1716, overtok etter søknad sin fars kompani under 1. Akershusiske infanteriregiment og ble kaptein i 1716, major i 1722, fikk oberstløytnants grad 1738 og stilling som oberstløytnant 1744. Han fikk obersts grad i 1751 og ble sjef  for 3. Trondhjemske nationale infanteriregiment i 1752, ble generalmajor i 1759 og fikk innvilget avskjed samme dag.

Han var gift med Sara Moss (1706-1767, begravet 4. juli samme år i Strømsø), datter av kjøpmann i Bragernæs, Nils Pedersen Moss og Maren f. Norup. De hadde 2 døtre og 2 sønner som ble offiserer; den ene var Niels Harbou.

## Kilder
* Carl Johan Anker, *Biografiske data om 330 norske, norskfødte eller for nogen tid i den norske armé ansatte generalspersoner, 1628-1885*, A. Cammermeyer, 1885, s. 114 http://books.google.dk/books
Country Girl - City Man

***Country Girl - City Man*** er en sang skrevet av Chip Taylor og Ted Daryll som ble spilt inn og gitt ut på singel med Billy Vera & Judy Clay i 1968.

Tina Turner og Andy Williams spilte sangen på The Andy Williams Show i 1969.

## Referanser
Akvatiske insekter

**Akvatiske insekter** eller **vannlevende insektarter** og **vanninsekter** er insekter som enten lever hele eller deler av livssyklusen i vann. Akvatiske insekter er faktisk den mest dominerende dyregruppen i ferskvann. For eksempel nymfer av døgnfluer, øyenstikkere, steinfluer, og ulike larver.

Akvatiske insekter danner også næringsgrunnlag for en rekke andre arter, som for eksempel mange fugler, fisker og amfibier.

## Referanser
Dialytes

* se systematisk inndeling

***Aphodius (Dialytes)*** spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små til middelsstore (3-7 millimeter), svarte gjødselbiller. Hodets forkant er tydelig innbuktet. Pronotums punktur er svært grov, overflaten litt rynkete. Dekkvingene har brede og skarpe lengdefurer.

## Levevis
Disse billene lever i møkk og spesialiserer seg på møkk fra hjortedyr. De finnes i skog og langs strendene av elver og innsjøer.

## Utbredelse
Gruppen er utbredt i det østlige Nord-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *[[Aphodius]]* Illiger, 1798 (i vid forstand)
******* underslekten (eller slekten) *Dialytes* Harold, 1869 
******** *[[Dialytes criddlei]]* Brown, 1929
******** *[[Dialytes striatulus]]* (Say, 1825)
******** *[[Dialytes truncatus]]* (Melsheimer, 1844)
******** *[[Dialytes ulkei]]* Horn, 1875
******** *[[Dialytes umbratus]]* Balthasar, 1941

## Kilder
* Liste over artene
* Generic Guide to New World Scarab Beetles - *Dialytes* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Dialytes/Dialytes.html

## Eksterne lenker
*
Alan Poindexter

**Alan Goodwin «Dex» Poindexter** (født 5. november 1961, død 1. juli 2012) var en NASA-astronaut og sjøoffiser. Han var sønn av John Poindexter, kjent fra Iran-Contra-skandalen. Alan Poindexter tok en bachelorgrad i flyteknikk fra Georgia Institute of Technology i 1986 og en master i luftfartsteknikk fra United States Naval Postgraduate School i 1995.

Poindexter ble utvalgt av NASA i 1998 og ble trenet som romfergepilot. I desember 2002 ble han utnevnt til pilot på STS-120, som har bragt Harmony-modulen til Den internasjonale romstasjonen, men på bakgrun av den store omlegging av planene etter Columbia-ulykken to måneder senere, kom han ikke av sted. I juli 2006 ble han utnevnt til pilot på STS-122 som  bragte Columbusmodulen opp til stasjonen i februar 2008.

I 2009 fungerte Poindexter som CAPCOM (kommunikasjonleder) på STS-125 og senere også med STS-127. I juli 2009 var han sjøkaptein på STS-131 som blant annet medbragte et Multi-Purpose Logistics Module til romstasjonen. Han lot seg pensjonere i 2010 etter en alvorlig infeksjon, som han pådrog seg i forbindelse med sitt siste oppdrag. Tilsammen var han i rommet i 27 dager, 21 timer og 9 minutter.

Poindexter døde i forbindelse med en ulykke på jetski, hvor hans sønn traff  ham. Poindexter var i første omgang ved bevissthet, men døde senere på hospitalet.

## Referanser
Beleiringen av Trarbach

**Beleiringen av Trarbach** (10. april – 2. mai 1734) var en del av den polske arvefølgekrigen og ble utført av franske soldater mot en garnison med soldater fra Det tysk-romerske riket i festningen ved Trarbach i grevskapet Sponheim, et lite fyrstedømme i Det tysk-romerske riket (Trarbach ligger i dag i Rheinland-Pfalz i Tyskland). Franskmennene, ledet av marskalk Belle-Isle, seiret og ødela festningen.

## Kilder

* Gfrörer, August. ''Geschichte des achtzehnten Jahrhunderts'', Volume 2 (History of the Eighteenth Century). Hurter, 1862.
* Rooke, Octavius. ''The life of the Moselle.'' Booth, 1858.
* Schütz, Ernst. ''Trarbach in alter Zeit'' (pp.&nbsp;144ff)
Musikkåret 1941

## Hendelser
### Første kvartal

### Andre kvartal

### Tredje kvartal

### Fjerde kvartal

## Årets album

## Årets hits & singler

## Priser/konkurranser


## Fødsler

## Dødsfall

## Referanser
Vesle Skaugum

**Vesle Skaugum** var en norsk rekreasjonsleir for personell tilsluttet RNAF (Royal Norwegian Air Force) i Canada under andre verdenskrig. Leiren lå i Finlayson township nordøst for Huntsville, Ontario.
Fra 1942 ble leiren også benyttet som rekruttskole. Initiativet til etableringen kom fra  daværende major Ole Reistad.

Stedet ble kjøpt inn ved hjelp av innsamlede penger sent på våren 1941, istandsatt og nye bygg ble  oppført.

Vesle Skaugum lå på en landstripe eller et  eid, mellom to innsjøer, daværende Dotty lake og Oxbow lake (tidligere Fatty lake), om lag 25 norske mil nord for Toronto.  Da leiren i Toronto ble lagt ned, ble radio/telegrafiskolen der flyttet hit.

Da krigen var over, ble Vesle Skaugum i 1945 solgt til Kiwanis Club i Toronto, som benyttet plassen til leirsted for barn og ungdom i flere år. I 1979 ble plassen solgt og huser i dag Olympia sports Camp.

Pengene som kom inn ved salget ble senere benyttet til å skaffe et nytt Vesle Skaugum på Golsfjellet.

## Litteratur
* Per Conradi Hansen, *Little Norway - A message of Liberty to the Hills of Home*, 

## Eksterne lenker
* Foto Vesle Skaugum på ourontario.ca
* Bilde fra Vesle Skaugum i dag
* Olympia sports Camp
* Vesle Skaugum på Golsfjellet
Labarrus

* se systematisk inndeling

***Aphodius (Labarrus)*** spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små (3,5-6 millimeter), avlange, svarte gjødselbiller med gule eller gulbrune tegninger, på dekkvingene dominerer den gule fargen. Hodet er litt innbuktet foran og har markerte knøler. Pronotum er fint og spredt punktert, ganske blankt. Dekkvingene har kraftige striper av nokså store, tette punkter.

## Levevis
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

## Utbredelse
Den vanligste arten, *Labarrus lividus*, er nær kosmopolittisk i sin utbredelse med et mulig unntak av Australia. De øvrige artene er vidt spredte med et tyngdepunkt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *[[Aphodius]]* Illiger, 1798 (i vid forstand)
******* underslekten (eller slekten) *Labarrus* Mulsant & Rey, 1870 
******** Europeiske arter:
********* *[[Labarrus lividus]]* (Olivier, 1789)
******** Øvrige arter:
********* *[[Labarrus afrolividus]]*
********* *[[Labarrus digitatus]]*
********* *[[Labarrus evachromae]]*
********* *[[Labarrus hoabinhensis]]*
********* *[[Labarrus kasyi]]*
********* *[[Labarrus madagassicus]]*
********* *[[Labarrus meruensis]]*
********* *[[Labarrus nabeleki]]*
********* *[[Labarrus paralividus]]*
********* *[[Labarrus parnaguaensis]]* (Petrovitz, 1961) - sørlige Sør-Amerika
********* *[[Labarrus pseudolividus]]* (Balthasar, 1941) - Amerika, Afrika, Australia?
********* *[[Labarrus rigidus]]*
********* *[[Labarrus scintillius]]*
********* *[[Labarrus splendidus]]*
********* *[[Labarrus sublimbatus]]*
********* *[[Labarrus sublividus]]*
********* *[[Labarrus translucidus]]*
********* *[[Labarrus umbratus]]*
********* *[[Labarrus witboii]]*

## Kilder
* Liste over artene
* Fauna Europaea Web Service Version 2.4 (2011) Utbredelsesdatabase for europeiske dyr 
* Generic Guide to New World Scarab Beetles - *Labarrus* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Labarrus/Labarrus.html

## Eksterne lenker
*
Vikingeborgen Trelleborg

**Vikingeborgen Trelleborg** eller noen ganger **Museet ved Trelleborg** er et kulturhistorisk museum på Trelleborg ved Slagelse. Museet stiller ut  arkeologiske fund fra området i og omkring Trelleborg.

Hvert år avholder museet en vikingefestival i området rundt borgen i uke 29 i juli måned. Markedet består av en lang rekke boder, samt et reenaktet slag. Det trekker opp mot 10&nbsp;000 besøkende, og omkring 600 aktører. Utover ansatte har museet også en frivilligforening hvor medlemmer optrer i tidens  drakter og formidler, hvordan livet i vikingetiden kan ha foregått.

## Historie

Nationalmuseet har eid selve borgen. Det omkringliggende område på 8,2 ha, har vært eid av Nationalmuseet siden 1930-årene. Allerede i 1941 rekonstruerte man et langhus på bakgrunn av utgravninger på området. Dette er senere sanert og man har oppført et nytt.

Museumbygningen ble oppført i 1995. Fra 1999 til 2004 var historiker, forfatter og foredragsholder Kåre Johannessen museumsinspektør på museet. Han ble senere museumsinspektør for Middelaldersentret ved Nykøbing Falster. Etter sin avgang kritiserte han Sydvestsjællands Museum for å nedlegge den aktive formidlingen som hittil hadde foregått på stedet, men som man var i gang med å nedlegge.

I 2004 ble utstillingen fornyet, og den omfatter i dag de fleste av de gjenstandene 
som er funnet på området, og modeller av hvordan borgen kan ha sett ut.
Museet ble drevet av Sydvestsjællands Museum frem til 2013, da ble driften ble overtatt av Slagelse kommune. Fra 2014 har Slagelse kommune og Nationalmuseet inngått en avtale om driften av museet.

Slagelse Kommune har bevilliget 25 mill. kr til å skape et større museum med opplevelsessenter som skal fortelle om Trelleborg og de andre[«trelleborgene». Man 
har søkt om å få Trelleborg på UNESCOs Verdensarvsliste, hvor utvidelsen av museet er en del av dette. Det er meningen at sentret skal åpne i 2017. Etter Nationalmuseets overtagelse vil museet bli gratis for besøkende.

Museet deltar i prosjektet *Da Danmark Blev Til* som er et samarbeide mellom bl.a. Sagnlandet Lejre, Middelaldercentret og en lang rekke lokale museer og historiske markeder alle fra regionen Midt- og Vestsjælland. Det setter fokus på vikingtiden og middelalderen og skapelsen av Kongeriket Danmark.

## Referanser
Cappelens Forslags Konversasjonsleksikon

***Cappelens Forslags Konversasjonsleksikon*** er et kontrafaktisk oppslagsverk som ble utgitt i 2014. Det ble redigert av Pil Cappelen Smith med 87 bidragsytere fra Norge, Danmark, Sverige og USA. Blant bidragsyterne var forfattere som Josefine Klougart, Kjersti Annesdatter Skomsvold, Ole Robert Sunde, Gunnhild Øyehaug, Johan Harstad, Knut Nærum og Agnes Ravatn, musikere som Fenriz, Lars Vaular og Thomas Seltzer og billedkunstnere som Sverre Malling. Leksikonet ble finansiert via crowdfunding.

Førsteopplaget på  håndinnbundne eksemplarer i kalve-, bøffel- eller steinbitskinn ble utsolgt på åtte dager. Det er trykt flere opplag siden, innbundet i ulike stiler. Boken ble nominert til Den norske Forleggerforening og Bokhandlerforeningens pris Gullboken 2015 i kategorien Årets utgivelse.

Bind II av leksikonet ble utgitt 28. november 2016, og på samme måte som bind I ble det finansiert via crowdfunding. Også her deltok en rekke norske forfattere og kulturpersoner, samt utenlandske bidragsytere som Jarvis Cocker, Blixa Bargeld, Madame Nielsen og Michael Gira. Arne Bendik Sjur bidro med illustrasjoner. Leksikonet hadde bidrag på elleve ulike språk, inkludert et i blindeskrift.

## Referanser


## Eksterne lenker
*Omtale i Dagens Næringsliv
*Omtale i Morgenbladet
*Anmeldelse i Ny Tid
Dag Trygve Berntsen

**Dag Trygve Berntsen** (født 1967) er en norsk tidligere fotballspiller.

Berntsen er født og vokste opp i Bodø hvor han begynte å spille fotball for Bodø/Glimt. i 1990 byttet han klubb til Tromsdalen hvor han var to år før han fortsatte til Tromsø IL. Her ble han i tre år før han spilte en siste sesong i Tromsdalen før han bare 27 år gammel la opp etter overgangskrøll i forbindelse med en ny overgang tilbake til Bodø/Glimt.

## Referanser


## Eksterne lenker
*
Nobius

* se systematisk inndeling

***Aphodius (Nobius)*** spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små (3-5,5 millimeter), avlange, blanke gjødselbiller, oftest svarte med mer eller mindre brunlige dekkvinger.
## Levevis
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

## Utbredelse
Gruppen er vidt utbredt i den palearktiske sone, men mangler i det nordvestlige Europa.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *[[Aphodius]]* Illiger, 1798 (i vid forstand)
******* underslekten (eller slekten) *Nobius* Mulsant & Rey, 1870 
******** europeiske arter:
********* *[[Nobius bonnairei]]* (Reitter, 1892)
********* *[[Nobius gresseri]]* (Semenov, 1898)
********* *[[Nobius rhodiensis]]* (Baraud, 1976)
********* *[[Nobius serotinus]]* (Panzer, 1799)
******** øvrige arter: 
********* *[[Nobius bosaki]]* (Tesar, 1945)
********* *[[Nobius chaldaeus]]* (Petrovitz, 1971)
********* *[[Nobius circumductus]]* (Solsky, 1876)
********* *[[Nobius costatellus]]* (Schmidt, 1922)
********* *[[Nobius diens]]* (Balthasar, 1946)
********* *[[Nobius dosangi]]* Akhmetova & Frolov, 2008
********* *[[Nobius hepaticus]]* (Roth, 1851)
********* *[[Nobius inclusus]]* (Reitter, 1892)

## Kilder
* Akhmetova, L.A. og Frolov, A.V. (2008) A Review of Scarabs of the Subgenus *Nobius* Mulsant et Rey, Genus *Aphodius* Illiger (Coleoptera, Scarabaeidae), of the Fauna of Russia and Neighboring Countries. *Entomological Review* 88(4): 421-434. http://www.scarabaeoidea.com/library/ahmetova-la-frolov-av/2008/obzor-zhukov-podroda-nobius-roda-aphodius-rossii 
* Liste over artene
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Firebeats

**Firebeats** er et norsk band fra Oslo, stiftet i 1962 av gitarist og vokalist Yngve Bjerke. De startet som et beatband og ga ut noen singler og et studioalbum. Dette albumet blir ofte sett på som Norges mest sjeldne LP. Etter de fikk med seg vokalisten Ingjerd Helén, uviklet seg til et danseband i overgangen til 70-tallet.

## Diskografi
### Studioalbum
**[[Firebeats, Inc. (album)|Firebeats, Inc.]]* (1966) (som Firebeats, Inc.)
**[[Tiden går]]* (1972) (som Firebeats & Ingjerd Helén, senere gjenutgitt under tittelen *Portrett*)
**[[Herlige søndag]]* (1972) (som Firebeats & Ingjerd Helén)
**[[Nye dager]]* (1974) (som Firebeats & Ingjerd Helén)
**[[Taste of Hits]]* (1975)
**[[Firebeats & Ingjerd Helén]]* (1976) (som Firebeats & Ingjerd Helén)
**[[Firebeats Again]]* (1978)
**[[Reminiscing]]* (1995)
**[[2 (Firebeats, Inc.-album|2]]* (2013) (som Firebeats, Inc.)
### Samlealbum
**[[Funny Things]]* (1995) (som Firebeats, Inc.)
**[[Let Me Tell You: Singles And Outtakes]]* (2016) (som Firebeats, Inc.)
### Singler
*«Don't Throw Stones»/«Why Have I That Feeling?» (1964) (som The Firebeats)
*«Let Me Tell You»/«Little Girl» (1965) (som The Firebeats)
*«Hemmelig agent»/«Vi skal ikke klage» (1966) (som Firebeats, Inc.)
*«Alone Again»/«Trying to Make You See» (1966) (som Firebeats, Inc.)
*«Oh, Carol»/«Be My Baby» (1968) (som Firebeats, Inc.)
*«Abraham»/«I gryningen» (1971) (som Firebeats & Ingjerd Helén)
## Referanser


## Eksterne lenker
*
Post Greenland

**Post Greenland** er Grønlands postvesen. Virksomheten er 100 % eid av Tele Greenland A/S, som drives under Grønlands hjemmestyre. Tele Greenland ble etablert 6. september 1925. Denne datoen anses vanligvis også som datoen da Post Greenland ble grunnlagt.

Post Greenlands hovedsete ligger i Nuuk.

## Eksterne lenker
* Post Greenlands hjemmeside
Higher Ground (album)

***Higher Ground*** er det 27. studioalbumet til artisten Barbra Streisand, hennes første på fire år (etter *[[Back to Broadway]]* i 1993). Albumet ble inspirert av og dedisert til Virginia Clinton Kelley, Bill Clintons mor. Plata ble utgitt 10. november 1997 i Europa og én dag senere i Nord-Amerika. *Higher Ground* ble Streisands åttende album som gikk til førsteplass på Billboard 200, og på verdensbasis har det solgt over fem millioner eksemplarer. Den store hiten fra plata ble singelen «Tell Him», som hun sang sammen med Céline Dion. Albumet gikk til 16.-plass på VG-lista.

Musikkalbumet fikk blandet kritikk, og *[[Panorama (nettavis)|Panorama]]* skrev: «*Higher Ground* er en komplett samling av ballader. (...) Problemet er kanskje at oppskriften har vært brukt så mange ganger før, både fra Barbra selv og fra andre sangerinner. Barbra Streisand har allikevel en joker i ermet i form av sin særdeles særegne og nydelige stemme, et våpen hun vet å bruke! Hun lever seg overbevisende inn i hvert eneste lille refreng her.»

## Sporliste
# «I Believe/You'll Never Walk Alone» (Ervin Drake, Irvin Graham, Jimmy Shirl, Al Stillman/Oscar Hammerstein II, Richard Rodgers) – 6:12
# «Higher Ground» (Kent Agee, Steve Dorff, George Green) – 4:24
# «At the Same Time» (Ann Hampton Callaway) – 4:18
# «Tell Him» (Walter Afanasieff, David Foster, Linda Thompson) – 4:52
# «On Holy Ground» (Geron Davis) – 6:14
# «If I Could» (Ken Hirsch, Ron Miller, Marti Sharron) – 4:25
# «Circle» (Jud Friedman, Cynthia Weil) – 4:15
# «The Water Is Wide/Deep River» (Traditional) – 5:33
# «Leading with Your Heart» (Alan Bergman, Marilyn Bergman, Marvin Hamlisch) – 3:33
# «Lessons to Be Learned» (Dorothy Sea Gazeley, Marsha Malamet, Alan Rich) – 4:43
# «Everything Must Change» (Bernard Ighner) – 4:05
# «Avinu Malkeinu» (Max Janowski) – 4:07

## Referanser


## Eksterne lenker
* 
* Barbra Archives - ''Higher Ground''
Artemia

**Artemia** eller «saltsjøkreps» , er ei slekt innenfor gruppen av tusenbeinkreps - små rekelignende krepsdyr - som hører under gruppen med bladfotinger (Branchiopoda). Slekten, som er den eneste i artemiafamilien (Artemiidae), består av ni nålevende arter, hvorav *[[Artemia salina]]* (som egentlig kun er et navnelån fra en utdødd art) er mest kjent - blant annet som mat for akvariefisker. Artene utgjør også et betydningsfullt næringsbidrag for mange fugler, som for eksempel flamingoer. Artemia finnes i saltsjøer og lignende habitat over hele kloden, men ikke i havet. På engelsk kalles de «brine shrimp».

Artemia tiltrekker seg en rekke parasitter. De vanligste er *[[Anostracospora rigaudi]]*, *[[Endoreticulatus durfoti]]* (Martinez, Vivares & Bouix, 1993), *[[Enterocytospora artemiae]]*, *[[Flamingolepis liguloides]]* (Gervais, 1847), og *[[Vavraia anostraca]]*.

## Arter
*Artemia salina* var en art som levde i Lake Livington (som ikke eksisterer lenger), men arten er erklært utryddet. Imidlertid hefter navnet ved alle de europeiske artene med artemia, som dessuten kan være svært vanskelig å skille fra hverandre. Dette skyldes blant annet at artene kan skifte utseende etter type miljø dem lever i.
* *[[Artemia franciscana]]* Kellog, 1906 - Amerika, deler av Europa
* *[[Artemia gracilis]]* Verrill, 1869
* *[[Artemia monica]]* Verrill, 1869
* *[[Artemia parthenogenetica]]* Bowen & Sterling, 1978  - Europa, Afrika, Asia, Australia
* *[[Artemia persimilis]]* Piccinelli & Prosdocimi, 1968 - Argentina
* *[[Artemia tunisiana]]* Bowen & Sterling, 1978 = *[[Artemia salina]]* (Linnaeus, 1758) - Europa og Nord-Afrika
* *† [[Artemia salina]]* (Linnaeus, 1758) - erklært utryddet
* *[[Artemia sinica]]* Cai, 1989 - Sentral-Asia, Kina
* *[[Artemia tibetiana]]* Abatzopoulos, Zhang & Sorgeloos, 1998
* *[[Artemia urmiana]]* Günther, 1899 - Urmiasjøen i Iran
* *Usikker [[Artemia species]]* - Amerika, deler av Europa, Asia

## Referanser


## Eksterne lenker
*
Lamell

En **lamell** (la. *lamellae*) er en anatomisk plate-/membranlignende struktur, som ofte står tett i tett i rekker eller rader. Foruten i respirasjonsorganene hos mange arter (blant annet gjellene hos fisker), fyller lamellene viktige biologiske funksjoner for blant annet filteretere. Flamingoer har behårede lameller av hornstoff (keratin) i nebbet som filtrerer ut føden. Lamellene står på rekke og rad i både under- og overnebbet og ligner små hårkammer. Gekkoer har børstelignende (la. *setae*) lameller under føttene, som gir dyret ufattelig gripeevne, også mot glatte flater.

## Referanser
Herman Friele (1763–1843)

**Herman Friele** (født 1763, død 1843) var en norsk kaptein og kjøpmann som i 1799 grunnla Kaffehuset Friele i Bergen. 
Herman Friele og konen Bergitha Morup Friele drev salg av importerte næringsmidler som rosiner, korinter, sitroner og humle på torget i Bergen på 1790-tallet. Handelsbrevet deres var gitt Herman Friele, men konen drev virksomheten mens ektemannen var ute og seilte. I 1799 kom Friele tilbake fra Brasil med et lass kaffe. Han kjøpte Stenkjelderen der hvor han kunne drive handel, lagret varer, brygget øl og brenne kaffebønner. Etterhvert ble kaffen den viktigste varen.

I 1818 ble Friele dømt til måneder på tukthus etter å ha tyvlånt en robåt for å komme over fra Os til Fusa uten å ha reisepass.

Herman Friele hadde 18 unger. Den yngste av dem, Berent Friele, tok over driften av Kaffehuset Friele i 1835. En annen, Joachim Friele, drev som kjøpmann på egen hånd. Han slo seg ned i Frankrike, men virket fremdeles som velgjører for bergensere.

## Referanser


## Kilder
* «Friele A/S», bergenbyarkiv.no
* «Da Herman Friele kom til Bergen» , friele.no
* Fossen, Anders Bjarne. «Joachim Friele» (13. februar 2009). *Norsk biografisk leksikon*.
Greenland Connect

**Greenland Connect** er en  sjøkabel som samtidig forbinder Grønland med Canada og Island, og dermed også Europa. Kabelen har en Kapasitet på opp til 96 forskjellige frekvenser, hver med 10&nbsp;Gbit/s datahastighet. Den ble satt i drift 30. mars 2009.

Kabelens landterminaler ligger i
* Milton, Trinity Bay, Newfoundland, Canada
* Nuuk, Grønland
* Qaqortoq, Grønland
* Landeyjarsandur, Island
Kabelens operatør er Tele Greenland, det statlige grønlandske telefonselskapet. Mellom Grønland og Canada ble den lagt ut av skipene «Maersk Responder» og «Blue Castor», den nådde Trinity Bay i juli 2008. Mellom Island og Grønland ble den lagt ut av skipene «Ile de Sein» og «Ile de Brehat». Opprettelsen av den 5000&nbsp;km lange kabelverbindelsen kostet rundt 90&nbsp;millioner euro.

2016 skal en kabel legges mellom Nuuk og Aasiaat, med landterminaler i Maniitsoq og Sisimiut. En videre forbindelse til Qasigiannguit og Ilulissat i Diskobukta var planlagt, men ble vurdert som umulig på grunn av isfjell som ofte grunnstøter og dermed blokkerer potensielle landterminaler.

## Historikk
Før kabelen ble lagt hadde Grønland teleforbindelse via en satellitt- og radiolinjeforbindelse over 2000 km fra fjellene ovenfor kysten. Også internettrafikken brukte denne forbindelsen. Det statlige selskapet Tele Greenland hadde etterhvert forbundet alle bosetninger med mer enn 50 innbyggere med et nytt kommunikasjonsnett, mobilmaster i kyststedene inklusive (på grunn av permafrosten blir fjernforbindelser prinsipielt ikke realisert med kabel, men med radiolinjer). Samtidig ble det innrettet informasjonsportaler av det lokale helsevesenet og for landbruket – noe som politisk blir sett som en forutsetning for Grønlands uavhengighet fra det danske protektoratet i og med at forvaltningen nytter internetts muligheter. Kommunikasjonen ut av landet var utilstrekkelig fordi iternettrafikken fordoblet seg hvert år de siste årene. Den nye sjøkabelen har imidlertid en kapasitet som rekker langt ut over det som Grønland selv trenger (7000 ganger så høy kapasitet som den gamle forbindelsen). Man håper å kunne selge overskuddskapasiteten for forbindelsen mellom Nord-Amerika og Europa.

3. mai 2013 skjedde et kabelbrudd mellom Milton und Nuuk.

## Referanser


## Kilder
* Province Links with Greenland, pressemelding fra Newfouundland og Labradors regjeringer (Kanada), 11. juli 2008
* 
*  
* Greenland Connect på Greg's Cable Map
A Love Like Ours

***A Love Like Ours***  er det 28. studioalbumet til artisten Barbra Streisand. Det ble utgitt i Europa 20. september 1999 og i Nord-Amerika én dag etter. Dette var Streisands første kommersielle utgivelse siden ekteskapet med skuespilleren James Brolin. Mye av materialet på albumet var dermed inspirert av det nye ekteskapet. Albumet solgte til gull og platina i USA og gikk til 6.-plass på VG-lista.

Låten «I've Dreamed of You» var komponert av norske Rolf Løvland for debutplata til Secret Garden (*[[Songs from a Secret Garden]]*), egentlig under tittelen «Heartstrings». «If You Ever Leave Me» og «I've Dreamed of You» var de to singlene fra albumet.

Platecoveret på *A Love Like Ours* er en hyllest til Streisands *[[People (album)|People]]*, som har et lignende albumbilde.

## Sporliste
# «I've Dreamed of You» (Rolf Løvland, Ann Hampton Callaway)&nbsp;– 4:46
# «Isn't It a Pity?» (George Gershwin, Ira Gershwin)&nbsp;– 5:22
# «The Island» (Ivan Lins, Vitor Martins, Alan Bergman, Marilyn Bergman)&nbsp;– 4:37
# «Love Like Ours» (Dave Grusin, A. Bergman, M. Bergman)&nbsp;– 3:59
# «If You Ever Leave Me» (Duet with Vince Gill) (Richard Marx)&nbsp;– 4:38
# «We Must Be Loving Right» (Roger Brown, Clay Blaker)&nbsp;– 3:37
# «If I Never Met You» (Tom Snow, Dean Pitchford)&nbsp;– 3:38
# «It Must Be You» (Steve Dorff, Stephony Smith)&nbsp;– 3:29
# «Just One Lifetime» (Snow, Melissa Manchester)&nbsp;– 4:18
# «If I Didn't Love You» (Bruce Roberts, Junior Miles)&nbsp;– 4:18
# «Wait» (Michel Legrand, A. Bergman, M. Bergman)&nbsp;– 4:10
# «The Music That Makes Me Dance» (Jule Styne, Bob Merrill)&nbsp;– 4:35

## Referanser


## Eksterne lenker
* 
* Barbra Archives - ''A Love Like Ours''
Julian Faye Lund

**Julian Rekdahl Faye Lund** (født 1999) er en norsk fotballspiller som spiller for .

Hans bror er den tidligere -keeperen Jacob Faye Lund.

## Karriere
### Rosenborg
Den 19. februar 2015 skrev han under en treårskontrakt med Rosenborg. Han fullførte ungdomsskolen i Oslo og ble spilleklar for Rosenborg 22. juli 2015.

Den 6. februar 2016 fikk han sin A-lagsdebut for Rosenborg mot Byåsen.

Den 7. mars 2019 skrev han under en ny treårskontrakt ut 2021.

Den 27. februar 2020  skrev han under en ny kontrakt ut 2022.

Den 5. juli 2020 fikk han sin Eliteserie-debut for Rosenborg mot Stabæk.

#### Levanger (lån)
Den 28. mars 2017 ble han lånt ut fra Rosenborg til Levanger. Lånet varte i første omgang fram til 21. juli 2017. Det ble senere forlenget ut sesongen.

Den 23. april 2017 fikk han sin OBOS-ligadebut for Levanger mot Mjøndalen. Han spilte 27 seriekamper og 2 cupkamper for Levanger i sesongen 2017.

Den 4. desember 2017 ble lånet forlenget ut 2018.

#### Mjøndalen (lån)
Den 22. mars 2019 ble han lånt ut fra Rosenborg til Mjøndalen til 5. august 2019. Den 4. august ble lånet forlenget ut august. Den 29. august ble lånet forlenget ut sesongen.

#### Ham-Kam (lån)
Den 12. mai 2021 ble han lånt ut fra Rosenborg til Ham-Kam til 1. august 2021.

### Bodø/Glimt
Den 27. juni 2022 skrev han under en kontrakt med  ut 2026. Overgangen gjelder fra 1. august 2022.

### Landslaget
Han ble tatt ut i Norges tropp til U19-EM 2018 i  Finland.

Den 6. november 2018 ble han tatt ut i sin første landslagstropp for  i kampen mot Tyrkia U21 (20. november). Den 20. november 2018 fikk han sin første U21-landskamp for Norge mot Tyrkia.

Han ble tatt ut i Norges tropp til U20-VM 2019 i Polen.

## Referanser


## Eksterne lenker
* Julian Faye Lunds profil hos RBK.no 
* 
* Offisiell statistikk for Rosenborg Ballklub Julian Faye Lund
Leo Tallaksen

**Leopold Tallaksen**, bedre kjent som **Leo Tallaksen**, (født 19. juni 1908 i Kristiansand, død 18. november 1983) var en norsk norsk forretningsmann og politiker for Venstre. Han var fylkesordfører i Vest-Agder og ordfører i Kristiansand.

Leo Tallaksen tok sin videregående utdanning ved Kristiansand katedralskole, og ble uteksaminert derfra i 1927. Han arbeidet i familiebedriften Rasmus Tallaksen. Tallaksen var nestleder i Unge Venstre i Norge fra 1936 til 1946. Han bodde noen år i Arendal. Fra 1938 til 1940 var han folkevalgt i bystyret i Arendal. Leo Tallaksen ble arrestert i 1943 av de tyske okkupantene, og satt i Sachsenhausen konsentrasjonsleir i Tyskland til 1945. 

Etter krigen var han ordfører i Kristiansand (1956-1963 og 1966-1971) og var fylkesordfører i Vest-Agder mellom 1972 og 1975. Han var også en vararepresentant til Stortinget fra Vest-Agder i løpet av perioden 1965-1969  Han hadde flere offentlige tillitsverv og var styreleder i folketrygdfondet, var styremedlem i Norges Bank, Norges Byforbund, senere KS. Tallaksen ble hedret som ridder av St. Olavs orden og franske Æreslegionen (Chevalier).

Han var bror av Edvard Tallaksen  (1918–1944) som var motstandsmann under andre verdenskrig, fenrik i Kompani Linge og medlem av Oslogjengen. Han var gift med Ingrid (f. 1915, d. 1991). 

## Referanser


## Eksterne lenker
*
Uda (tenno)

Keiser **Uda** (japansk: 宇多天皇, *Uda-tennō*; egennavn **Sadami** 定省, født 10. juni 867, død 3. september 931) var den 59. tennō av Japan. Han regjerte fra 5. desember 887 til 4. august 897, i Heian-perioden.

## Liv og virke
### Bakgrunn
Han var syvende sønn av keiser Kōkō. Hans mor var prinsesse Madarako, et barnebarn av keiser Kammu. Hans far keiser Kōkō endret sine sønners rang fra medlemmer av keiserhuset til undersåtter, for på den ene side å redusere statens utgifter og på den annen side å begrense deres politiske innflytelse.

Sadami fikk klannavnet Minamoto og ble kalt **Minamoto no Sadami**.

### Keiser
I 887, da Kōkō måtte utpeke en etterfølger, ble Sadami atter gjort til keiserlig prins. Dette skjedde med støtte fra kampaku (regenten) Fujiwara no Mototsune, idet Sadami var blitt adoptert av en halvsøster av Mototsune.

Etter farens død besteg han keisertronen. I begynnelsen av hans regjering beholdt Mototsune fortsatt sin post som *kampaku*. Etter dennes død fikk Fujiwara no Tokihira og Sugawara no Michizane Udas gunst.

Uda forsøkte å demme opp for Fujiwarafamiliens innflytelse, blant annet ved det at han gav Sugawara no Michizane - som går for å ha vært den største av kanshidikterne - viktige oppgaver.

Uda grunnla tempelet Ninna-ji og gjorde det til sin residens i 897 da har takket av fra tronen. Hans etterfølger ble hans eldste sønn med en kvinne av klanen  Fujiwara, prins Atsuhito. Han regjerte som keiser Daigo.

Udas gravsted er kjent - skjønt det tradisjonelle sted for venerasjon er i en bestemt shintohelligdom i Kyoto.

## Litteratur
* Brown, Delmer M. and Ichirō Ishida, eds. (1979).  ''Gukanshō: The Future and the Past.'' Berkeley: University of California Press. ISBN 978-0-520-03460-0;  OCLC 251325323
* Kitagawa, Hiroshi and Bruce T. Tsuchida. (1975). *The Tale of the Heike*. Tokyo: University of Tokyo Press.   OCLC 262297615
* Moscher, Gouverneur. (1978). *Kyoto: A Contemplative Guide.* ISBN 9780804812948;  OCLC 4589403
* Richard Ponsonby-Fane. (1959).  ''The Imperial House of Japan.'' Kyoto: Ponsonby Memorial Society. OCLC 194887
* Isaac Titsingh (1834). *Nihon Odai Ichiran*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland.  OCLC 5850691
* H. Paul Varley (1980).  ''Jinnō Shōtōki: A Chronicle of Gods and Sovereigns.'' New York: Columbia University Press. ISBN 978-0-231-04940-5;  OCLC 59145842
Otto Thott Fritzner Müller

**Otto Thott Fritzner Müller** (født 3. desember 1864 i Trondheim, død 28. desember 1944 i Halden) var en norsk skolemann, politiker og ordfører i Halden fra 1914 til 1916.

Müller var Høyre-politiker og representerte Fredrikshald på Stortinget i 1919–1921 og Fredrikshald, Sarpsborg, Fredrikstad, Moss, Drøbak i 
1922–1924.

Etter å ha flyttet til Fredrikshald på 1890-tallet arbeidet Müller ved Fredrikshald off. skole, først som klasselærer og adjunkt, og fra 1924 til 1935 som rektor. Han innehadde i tillegg en rekke offentlige verv og var aktiv som kommunalpolitiker.

Müller var sønn av Carl Arnoldus Müller og Arnoldine v. Westen Sylow Kjeldsberg.

## Referanser


## Eksterne lenker
*
Jørgen S. Lien

**Jørgen S. Lien**, etablert i Bergen av Jørgen Sigurd Lien i 1933, var en norsk produsent av kontormaskiner. Selskapet produserte pengeskap under varemerket "Jøli", kassaapparater under varemerket "Regna" og fra 1955 addisjonsmaskiner under varemerket "Adwel". Mye av produksjonen gikk til eksport, og selskapet hadde en meget solid posisjon på verdensmarkedet.

Selskapet sprang videre fra en virksomhet grunnlagt av Wilhelm Jørgensen og Jørgen S. Lien i 1928 som agentur for kontorutstyr. Selskapet begynte med fabrikasjon av brannsikre skap under annen verdenskrig, og begynte også med regnemaskiner og kasseapparater. På høyden, mot slutten av 1960-årene, hadde firmaet 1300 ansatte. 700 var ansatte ved fabrikken i Bergen, resten ved egne salgskontorer i Norge og utover verden. 

Selskapet ble omdannet til aksjeselskap i 1969. Selskapet hadde som mange andre produsenter problemer med å følge med i overgangen til den elektroniske tidsalder, og gikk konkurs i 1971. Produksjonen av "Jøli" pengeskap ble flyttet til Ål i Hallingdal og videreført der fram til 1997. Lien fortsatte i perioden 1972 til 1975 produksjonen av kassaapparater i Londonderry i Nord-Irland under firmanavnet Regna International Ltd.

## Referanser


## Eksterne lenker
* Bildesamling
* Bjørn Henry Møsth om sin tid som selger hos firmaet
* Jørgen S. Lien i Norsk biografisk leksikon
Casper von Koskull

**Casper Wilhelm von Koskull** (født 3. september 1960) er en finsk adelsman og forretningsleder som er konsernsjef og administrerende direktør for bankkonsernet Nordea Bank AB siden 1. november 2015. Han var før dette ansatt hos Citibank (lokalisert i Helsingfors, 1984-1987; London, 1987-1990; New York, 1990-1992 og Frankfurt, 1992-1994), UBS AG (lokalisert i London, 1994-1998), Goldman Sachs International Ltd. (lokalisert i London, 1998-2010) og adm. visepresident og ansvarlig sjef for Nordeas storforetaksenhet *Wholesale Banking* (lokalisert i Stockholm, 2010-2015).

von Koskull avla en magistergrad i økonomi ved Helsingfors handelshögskola (idag Aalto-universitetets handelshögskola) og en utdanning innen *management development* ved Harvard Business School.

Den 11. august 2015 meddelte Nordea at deres konsernsjef of adm. dir. Christian Clausen skulle forlate sine poster den 1. november 2015 og at man hadde utsett von Koskull som etterfølgeren.

Casper von Koskull tilhører en gren av den tysk-baltiske adlige og friherrlige ætten von Koskull (Genealogisches Handbuch des Adels, Freiherrliche Häuser Band XIV).

## Referanser
Long Island Rail Road

**Long Island Rail Road** (forkortet **LIRR**) er et jernbaneselskap i New York i USA, som betjener pendlere mellom øyene Manhattan i New York City og Long Island. LIRR driver den travleste nærbanen i Nord-Amerika, med cirka 335 000 passasjerer i døgnet. Som det eneste pendlertogselskapet i USA, kjører LIRRs tog døgnet rundt, alle årets dager, med en del tog utenfor myldretiden, i helger og på helligdager. Det er til sammen 124 stasjoner og mer enn 1100 kilometer med jernbanespor.

Selskapet ble etablert i 1834, og er dermed det eldste jernbaneselskapet i USA som fortsatt er aktivt. Selskapet eies av Metropolitan Transportation Authority (MTA) som **MTA Long Island Rail Road**.  MTAs andre pendlertogselskap er Metro-North Railroad.

## Referanser


## Eksterne lenker
* 
* MTA Long Island Rail Road
Erlend Dahl Reitan

**Erlend Dahl Reitan** (født 1997) er en norsk fotballspiller som til 2025 spilte for .

Han er storebroren til håndballspilleren Eskil Dahl Reitan.

## Karriere
### Rosenborg
Den 27. mars 2015 fikk han sin A-lagsdebut for Rosenborg i en treningskamp mot .

Den 13. april 2016 fikk han sin offisielle A-lagsdebut for Rosenborg mot  i 1. runde i cupen.

Den 18. september 2016 fikk han sin Tippeliga-debut for Rosenborg mot . Han scoret også sitt første Tippeliga-mål for Rosenborg på straffespark i samme kamp.. I sin andre kamp scoret han igjen etter bare fire minutter mot .

Den 1. november 2016 skrev han under på sin første A-lagskontrakt med Rosenborg. Han skrev under på en 3-årskontrakt ut 2019.

Den 6. november 2016 ble han tildelt Ivers talentpris i pausen mellom Rosenborg og Bodø/Glimt.

I sesongen 2016 var han med å vinne både Tippeligaen og Cupfinalen.

Den 22. desember 2017 skrev han under en ny treårskontrakt med Rosenborg ut 2020.

Den 26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.

I sesongen 2018 var han med å vinne Eliteserien og Cupen.

Den 12. juni 2020 skrev han under en ny tre og et halvtårskontrakt med Rosenborg ut 2023.

I januar 2023 skrev han under en ny kontrakt ut 2025-sesongen.

#### Bodø/Glimt (lån)
Den 12. juli 2017 ble han lånt ut til OBOS-liga-laget Bodø/Glimt.

Den 6. august 2017 fikk han sin første kamp for Bodø/Glimt mot Arendal.

Den 19. september 2017 scoret han sitt første mål for Bodø/Glimt mot Tromsdalen.

Sesongen 2017 var han med på å rykke opp fra OBOS-ligaen til Eliteserien med Bodø/Glimt.

Den 16. januar 2019 ble han igjen lånt ut til Bodø/Glimt ut sesongen 2019.

## Statistikk
:*(Sist oppdatert [[5. november]] [[2018]])*

## Referanser


## Eksterne lenker
* 
*  Erlend Dahl Reitans profil hos RBK.no
*  Offisiell statistikk for Rosenborg Ballklub, Erlend Dahl Reitan
*  Erlend Dahl Reitans profil på RBKweb.no
Bombysinpapir

**Bombysinpapir** (carta bombycina) var en type papir som i middelalderen ble eksportert fra Midtøsten til Europa. Det bestod for det meste av bomull, iblandet noe silke.

Bombysinpapir avløste i middelalderen papyrus som finere skrivemateriale, først ved keiserhoffet i Byzans, og så i Midtøsten. Denne finere type papir var mykt og det knitret nesten ikke. Det var særlig benyttet for skriving av offisielle urkunder.

## Litteratur
* Leo Santifaller: *Beiträge zur Geschichte der Beschreibstoffe im Mittelalter: mit besonderer Berücksichtigung der päpstlichen Kanzlei, Band 1*,  Böhlau, 1953 125 ff.

## Eksterne lenker
* Manuel de codicologie
Sömlinghågna

**Sömlinghågna** er et fjell sør for Lofdalen i Härjedalen i Sverige. Toppen danner grensepunkt mellom Älvdalen og Härjedalen kommuner, og dermed mellom Dalarne og Jämtlands län.

## Fotnoter


## Referanser
FK Dukla Praha

**FK Dukla Praha** er en tsjekkisk fotballklubb fra bydelen Dejvice i hovedstaden Praha. Klubben ble grunnlagt i 1958 som FK Dukla Dejvice. Klubben spiller i toppdivisjonen Synot Liga.

## Spillerstall

### Utlånte spillere

## Referanser


## Eksterne lenker
*
Gillian Flynn

**Gillian Schieber Flynn** (født 27. februar 1971 i Kansas City i Missouri i USA) er en amerikansk krimforfatter. som er kjent for romanen *Gone Girl* (2012) og filmmanuset til filmen *[[Gone Girl]]* regissert av David Fincher. Flynn har også samarbeidet med Dave Gibbons om tegneserien «Masks» på oppfordring fra avisen *[[The Guardian]]*. Den korte fortellingen var med i nr. 200 (jubileumsutgave) av *Dark Horse Presents*.

Flynn vant en Edgar Award i 2015 for novellen «What Do You Do?» som var med i antologien *Rogues*, med George R.R. Martin og Gardner Dozois som redaktører. Novellen ble senere utgitt i egen bok med tittelen *The Grownup*.

## Utgivelser
* *Sharp Objects* (Shaye Areheart Books 2006), på norsk som *Åpne sår* (Font forlag 2012), oversatt av Stian Omland
* *Dark Places* (Shaye Areheart Books 2009) på norsk som *Mørke rom* (Font forlag 2011), oversatt av Stian Omland
* *Gone Girl* (Crown Publishing Group 2012), på norsk som *Flink pike* (Font forlag 2014), oversatt av Stian Omland
* *The Grownup* (Crown Publishing Group 2015), på norsk som *En hjelpende hånd* (Font forlag 2015), oversatt av Stian Omland

## Referanser


## Eksterne lenker
* 
* 
* 
*
James Mason (andre betydninger)

**James Mason** er navnet til flere personer:

*James Mason, britisk skuespiller
*James Mason (landhockeyspiller), australsk landhockeyspiller
*James Mason (sjakkspiller), irsk-amerikansk sjakkspiller
Treskotreet

***Treskotreet*** (originaltittel: *L'albero degli zoccoli*) er et italiensk periodedrama fra 1978 med manus og regi av Ermanno Olmi. Filmen er en skildring av fattige bønders livsvilkår i Italia rundt 1900. Filmen har flere likheter med italiensk neorealisme, spesielt siden den har fokus på de fattiges kår og at flere av rollene innehas av vanlige lokale bønder. 

Filmen ble belønnet med Gullpalmen ved Filmfestivalen i Cannes. Den vant en tilsvarende pris både ved BAFTA og David di Donatello-utdelingen. I tillegg mottok den Sølvbåndet (Nastro d'Argento) fra *Sindacato Nazionale dei Giornalisti Cinematografici Italiani* i syv kategorier.

## Handling
Fire fattige bondefamilier driver gårdsbruk for den samme godseieren, rundt 1898 på landsbygda rundt Bergamo. I løpet av ett år blir barn født, nye avlinger plantet, dyr blir slaktet, og noen gifter seg. Historier og bønner utveksles i familienes felles gårdshus. Når våren kommer, hogger faren fra en av de fire familiene ned et tre for å lage tresko som sønnen hans kan bruke til skolen.

Men grunneieren oppdager dette, og familien blir derfor tvunget bort fra området av den opprørte huseieren. De tre gjenværende familiene ser dem forlate eiendommen, ber en bønn for dem, men anerkjenner samtidig deres egen skjøre tilværelse.

## Rollebesetning
* Luigi Ornaghi - Batistì
* Francesca Moriggi - Batistina
* Omar Brignoli - Minec
* Antonio Ferrari - Tuni
* Teresa Brescianini - Widow Runk
* Giuseppe Brignoli - Anselmo
* Carlo Rota - Peppino
* Pasqualina Brolis - Teresina
* Massimo Fratus - Pierino
* Francesca Villa - Annetta
* Maria Grazia Caroli - Bettina
* Battista Trevaini - Il Finard
* Giuseppina Langalelli - La Moglie Finarda
* Lorenzo Pedroni - Il nonno Finard
* Felice Cervi - Uslì

## Referanser


## Eksterne lenker
*
Regulær polytop

En **regulært polytop** er innen matematikk en polytop med høyeste grad av symmetri. Alle hjørner, kanter, sider, celler osv. i legemet er henholdsvis kongruente, og de er alle igjen regulære polytoper.

I hvert antall dimensjoner finnes følgende konvekse regulære polytoper:
* 0 dimensjoner – Ett legeme: Punkt
* 1 dimensjon – Ett legeme: Linjestykke
* 2 dimensjoner – Uendelig antall legemer: Trekant, kvadrat, pentagon ... myriagon ...
* 3 dimensjoner – Fem legemer: De platonske legemene – tetraeder, kube, oktaeder, dodekaeder, ikosaeder
* 4 dimensjoner – Seks legemer: Pentakoron, tesserakt, 16-celle, 24-celle, 120-celle, 600-celle
* *n* dimensjoner der *n* > 5 – Tre legemer: *n*-simplex, *n*-kube, *n*-ortopleks

## Referanser
Leopold Lindtberg

**Leopold Lindtberg**, født 1. juni 1902 i Wien, død 18. april 1984 i Sils im Engadin var en sveitsisk film- og teaterregissør. Hans mest kjente film er ''Siste sjanse'', som vant Gullpalmen ved Filmfestivalen i Cannes i 1946. Han var også jurymedlem der i 1955.

## Filmografi
* 1932 – *Wenn zwei sich streiten*
* 1935 – *Jä-soo*
* 1938 – *Füsilier Wipf*
* 1939 – *Wachtmeister Studer*
* 1940 – *Die missbrauchten Liebesbriefe*
* 1941 – *Landammann Stauffacher*
* 1944 – *Marie-Louise*
* 1945 – *[[Siste sjanse]]*
* 1947 – *Matto regiert*
* 1949 – *Swiss Tour*
* 1950 – *[[Fire i en jeep]]*
* 1953 – *Unser Dorf*
* 1958 – *Vorposten der Zivilisation*
* 1964 – *Nathan der Weise*
* 1966 – *Der Meteor*

## Referanser


## Eksterne lenker
*
Randi Kristin Strand

**Randi Kristin Strand** (født 1959 i Fagernes i Valdres) er en norsk kunstner.

Hun er utdannet grafisk designer, og startet opp og drev designbyrået Blanke Ark i 23 år før hun solgte det i 2012 og etablerte seg som kunstner. Hun kjennetegnes ved mixed media. Hun kombinerer foto, digitalt arbeid, collage, akrylmaling, oljestifter og litografi.

Hun har vært representert på blant annet Soli Brug,  og Galleri Ramfjord i Norge. 

Sommeren 2015 fikk hun sølv i NM for amatørkokker under Matstreif.

## Referanser